Opera (naršyklė)

Opera – interneto naršyklė, leidžianti vartotojui atlikti įvairias su internetu susijusias užduotis. Naršyklę kuria Opera Software, įsikūrusi Osle, Norvegijoje. Opera veikia įvairiose operacinėse sistemose – Microsoft Windows, Mac OS X, Solaris, FreeBSD, GNU/Linux.

Opera veikia ir mobiliuose telefonuose, išmaniuosiuose telefonuose ir delniniuose kompiuteriuose (Personal Digital Assistant) bei interaktyviuose televizoriuose. Operoje yra integruotas tiesioginis BitTorrent palaikymas, todėl ji gali veikti kaip klientas, leidžiantis greitai siųstis failus P2P tinklu.

Pagal licenciją Operą naudoja ir kitos kompanijos savo produktuose kaip, pvz., Adobe Creative Suite.

Per paskutinius dvejus metus Opera populiarumas tarp personalinių ir nešiojamų kompiuterių svyruoja apie 2 procentus nuo visų naršyklių. Tarp personalinių ir nešiojamų kompiuterių Ukrainoje ši naršyklė labiau paplitusi nei bet kurioje kitoje pasaulio šalyje, kur ja naudojasi apie 25 – 30 proc. interneto vartotojų. Rusijoje šia naršykle naudojasi apie 16,6 % naudotojųПосещение службы Портал , Lietuvoje, Latvijoje ir Čekijoje – 5–6 %RankingCEE.com: The comparison of data concerning web browsers used by visitors (cookies) from Lithuania, Poland, the CR and Latvia (22.5.2007 – 28.5.2007) . Nepaisant to fakto, kad pasaulyje Opera naršyklė tarp personalinių ir nešiojamų kompiuterių nėra plačiai paplitusi, ji yra viena labiausiai paplitusių naršyklių tarp išmaniųjų telefonų.„Mobile Browser Market Share Worldwide“ – Statcounter GlobalStats.

2019 m. buvo išleista kompiuterinių žaidimų mėgėjams pritaikyta naršyklės versija „Opera GX“,„Opera GX | Gaming Browser | Opera“ – Opera.„Opera made a 'gaming browser' that lets you control CPU usage“ –  The Verge. o 2022 m. pristatyta ir kriptovaliutų kasėjams orientuota „Opera Crypto“.„Opera has launched the iOS version of their Crypto Browser“ – TechCrunch.„Opera Crypto Browser Project Web3 2021“ – Opera.

2023 m. balandį pranešta, kad įprastą naršyklę pakeis „Opera One“, pasiūlysianti naujų funkcijų ir atnaujintą vartotojo sąsają.„Opera One announced with new UI and tab management features“ – GSMArena.

 Savybės 
 Daugiadarbė daugialangė (MDI) veiksena.
 Mažo ekranėlio, vienos skilties, projektoriaus ir savos išvaizdos pateiktys.
 Savavališkai iššokančių langų ir nepageidaujamo turinio (agresyvių reklamų) blokavimas.
 Sąsajos prisitaikymas, slaptažodžių ir slapukų tvarkyklės.
 HTTP, FTP ir BitTorrent siuntinių tvarkyklės.
 NNTP atvirlaiškių, SMTP siuntimo, POP3 ir IMAP4 pašto atsiėmimo laiškininkas.
 RSS ir „Atom“ šaltinių skaityklė.
 Tiesioginiai IRC pokalbiai.
 Kontekstiniai užrašai.
 Skaitymas ir valdymas balsu.
 WAP – WML kortelių naršyklė.
 „Opera Link“ – žymų sinchronizavimas.
 „Widgets“ – papildomos AJAX programėlės
 „Opera Unite“ – interneto serveris.

 Šaltiniai 

 Nuorodos 

 Oficiali programos svetainė
 Internet Explorer'į teks keisti Opera – Vlado Palubinsko analitinė „Operos“ savybių ir skirtumų nuo kitų naršyklių apžvalga „Lietuva internete“ naujienų metraštyje ir žurnale „Kompiuterija“.

Kategorija:Naršyklės